**Objektivitātes un konfidencialitātes apliecinājums**

Es, zemāk parakstījies/-usies, ar šo apliecinu, ka piekrītu piedalīties Veselības ministrijas izveidotajā medicīnas tehnoloģiju iesniegumu un tehnoloģiju sarakstu iesniegumu (turpmāk – medicīnas tehnoloģiju iesniegums) saskaņošanas komisijā.

Es apliecinu, ka neesmu saistīts/-a ar ārstniecības iestādi, kura iesniegusi medicīnas tehnoloģiju iesniegumu Eiropas Parlamenta un Padomes Regulas (ES, Euratom) 2018/1046[[1]](#footnote-2) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 61.panta izpratnē (*iemesli, kas saistīti ar ģimeni, emocionālajām saitēm, politisko vai nacionālo piederību, ekonomiskajām interesēm vai jebkādām citām tiešām vai netiešām personīgajām interesēm),* kā arī nav tādu apstākļu, kuru dēļ es varētu pārkāpt Eiropas Savienības struktūrfondu un Kohēzijas fonda vadībā, īstenošanā un uzraudzībā iesaistītajai personai normatīvajos aktos noteiktos ierobežojumus un kuru dēļ ir pamats uzskatīt, ka esmu ieinteresēts/-a konkrēta medicīnas tehnoloģiju iesnieguma apstiprināšanā vai noraidīšanā.

Nekavējoties informēšu medicīnas tehnoloģiju iesniegumu saskaņošanas komisijas priekšsēdētāju vai komisijas priekšsēdētāja vietnieku, ja radīsies tādi apstākļi, kas varētu apšaubīt manu objektivitāti un neatkarību lēmuma pieņemšanas ietvaros.

Izskatot saņemtos medicīnas tehnoloģiju iesniegumus, savus pienākumus veikšu atbildīgi, savos slēdzienos un darbībās būšu profesionāls/-a un objektīvs/-a.

Es apņemos neizpaust trešajām personām jebkādu informāciju, kas man kļuvusi zināma vai pieejama, vērtējot medicīnas tehnoloģiju iesniegumus, kā arī apņemos lietot pieejamo informāciju un dokumentus tikai medicīnas tehnoloģiju iesniegumu vērtēšanai un lēmuma pieņemšanai par tiem. Es apņemos nepaturēt un nenodot trešajām personām jebkādu rakstisku vai elektronisku informāciju par medicīnas tehnoloģiju iesniegumiem un to vērtējumu.

Es pilnībā apzinos, ka, neievērojot šajā apliecinājumā rakstīto, tikšu izslēgts/-a no vērtēšanas komisijas sastāva un tikšu saukts/-a pie normatīvajos aktos noteiktās atbildības.

Vārds, uzvārds:

Paraksts:

Datums:

1. EIROPAS PARLAMENTA UN PADOMES REGULA (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 [↑](#footnote-ref-2)